rejauldu/bengali-wikipedia huggingface dataset:
বিশ্ব বাণিজ্য কেন্দ্র, কলকাতা ভারতের পশ্চিমবঙ্গের রাজধানী কলকাতার বিধাননগর উপশহরে নির্মাণাধীন বাণিজ্যিক ভবন। ভবনটিতে একাধিক অট্টালিকা থাকবে এবং নির্মাণ শেষ হওয়ার পর এটি ভারতের সর্বোচ্চ বিশ্ব বাণিজ্য কেন্দ্রের তালিকায় স্থান পাবে। এর অবস্থান নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত হবে।  কিছু সূত্রের মতে, মুম্বইয়ের শিল্প তালুক বৈঠকে ধুত গোষ্ঠী পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের কাছে কলকাতায় অনুরূপ বিশ্ব বাণিজ্য কেন্দ্র গড়ে তোলার প্রস্তাব দিয়েছিল।https://aitcofficial.org/aitc/kolkata-to-get-indias-tallest-world-trade-centre/   ইতিহাস ১৯৯০ প্রস্তাব ১৯৯০ সালের কলকাতার বিশ্ব বাণিজ্য কেন্দ্রের প্রস্তাবে পূর্ব কলকাতায়  জমিতে কর্পোরেট কার্যালয়, আবাসন এলাকা, বাজারকেন্দ্র ও গল্ফ কোর্স। কিন্তু এই প্রস্তাব বাস্তবায়িত হতে পারিনি কারণ এর ফলে পূর্ব কলকাতা জলাভূমি বুজে যাবে, যা আদালতের নির্দেশ অনুযায়ী সংরক্ষিত।https://m.timesofindia.com/city/kolkata/mou-for-world-trade-centre-in-city-inked/articleshow/98892406.cms  ২০১৩ প্রস্তাব ২০১৩ সালে পশ্চিমবঙ্গের মুখ্যমন্ত্রী কলকাতায় এক বিশ্ব বাণিজ্য কেন্দ্র স্থাপিত করার প্রতি আগ্রহ প্রকাশ করেছিলেন। এর জন্য পবন ধুত, ধুত গোষ্ঠীর পরিচালক, কলকাতায় বিশ্ব বাণিজ্য কেন্দ্র সঙ্ঘের সিইও এরিক ডালসহ বিভিন্ন মন্ত্রী ও সরকারি কর্মচারীদের আমন্ত্রিত করেছিলেন।  ২০২৩ প্রস্তাব ২০২৩ সালে মার্লিন গোষ্ঠী কলকাতায়  বিশ্ব বাণিজ্য কেন্দ্র গড়ে তোলার জন্য বিশ্ব বাণিজ্য কেন্দ্র সঙ্ঘের সঙ্গে অংশীদারি করার কথা ঘোষণা করেছিল। বিশ্ব বাণিজ্য কেন্দ্র সঙ্ঘের এশিয়া প্যাসিফিক সহসভাপতি স্কট ওয়াং এবং মার্লিন গোষ্ঠীর সভাপতি সুশীল মোহতা প্রকল্পের লাইসেন্স এগ্রিমেন্টের সইসাবুদ করেছিলেন। প্রকল্পটিকে বাস্তবায়িত করার জন্য কোম্পানি প্রায়  টাকার বিনিয়োগের প্রস্তাব করেছিল।   তথ্যসূত্র   বিষয়শ্রেণী:ভারতের ওয়ার্ল্ড ট্রেড সেন্টার বিষয়শ্রেণী:বিধাননগর বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার অর্থনীতি বিষয়শ্রেণী:ভারতের প্রস্তাবিত গগনচুম্বী অট্টালিকা
মসজিদ আল-কিবলাতাইন (, ) হলো মদিনার একটি মসজিদ, যা মুসলমানদের বিশ্বাস অনুযায়ী সেই স্থান যেখানে ইসলামের শেষ নবী মুহাম্মদ কিবলা (যেদিকে মুখ করে নামাজ পরা হয়) পরিবর্তনের আদেশ লাভ করেন। আগে কিবলা ছিল আল-আকসা মসজিদের দিকে, আর এই আদেশের পর তা পরিবর্তন করে মসজিদুল হারামের দিকে করা হয়। মসজিদটি ২ হিজরি সালে (৬২৩ খ্রিষ্টাব্দে) সাওয়াদ ইবন গনাম ইবন কায়াব দ্বারা নির্মিত হয়েছিল। এটি বিশ্বের অল্প কয়েকটি মসজিদের একটি যেখানে কিবলার দুটি ভিন্ন দিক নির্দেশের জন্য দুটি মিহরাব ছিল।  বাদশাহ ফাহাদের শাসনামলে ১৯৮৭ সালে মসজিদটি সম্পূর্ণ ভেঙে নতুন করে পুনর্নির্মাণ করা হয়। পুনর্নির্মাণের সময় জেরুজালেমের দিকে মুখ করা পুরোনো সেই মিহরাব সরিয়ে ফেলা হয় এবং মক্কার দিকে মুখ করা মিহরাবটি রেখে দেওয়া হয়। কিবলাতাইন মসজিদটি প্রাচীনতম মসজিদগুলির মধ্যে একটি এবং এটি মুহাম্মদের সময়ের একটি মসজিদ।   ইতিহাস  মসজিদটি মদিনার প্রাচীনতম মসজিদগুলোর মধ্যে একটি, যা ২ হিজরিতে ইসলামের প্রাথমিক যুগে সাওয়াদ ইবন গনাম ইবন কায়াব আল-আনসারী নির্মাণ করেছিলেন। এই মসজিদের নামকরণ নবী মুহাম্মদের জীবদ্দশার একটি ঘটনার সঙ্গে সম্পর্কিত। ২ হিজরির ১৫ শাবান মাসে যোহরের নামাজের সময় আল্লাহর পক্ষ থেকে তিনি একটি ওহি পান, যাতে তাকে নির্দেশ দেওয়া হয় যে কিবলা হিসেবে মসজিদে হারামকে গ্রহণ করতে হবে, যা আগে বায়তুল মাকদিস তথা জেরুজালেমের আল-আকসা মসজিদ ছিল। মুহাম্মদ তখন মসজিদে নববীতে সাহাবাদের নিকটে এই ঘোষণা করেন এবং এটি দ্রুত ছড়িয়ে পড়ে। যা মক্কায় হজ করতে যান এমন অনেক হজযাত্রী মদিনাও ভ্রমণ করেন। এর মধ্যে অনেকে এই মসজিদটি ঐতিহাসিক গুরুত্বের কারণে মসজিদটি দেখতে যান।  আকাশের দিকে বার বার তোমার মুখ ফিরানো আমি অবশ্যই দেখছি। অতএব আমি অবশ্যই তোমাকে এমন কিবলার দিকে ফিরাব, যা তুমি পছন্দ কর। সুতরাং তোমার চেহারা মাসজিদুল হারামের দিকে ফিরাও এবং তোমরা যেখানেই থাক, তার দিকেই তোমাদের চেহারা ফিরাও। আর নিশ্চয় যারা কিতাবপ্রাপ্ত হয়েছে, তারা অবশ্যই জানে যে, তা তাদের রবের পক্ষ থেকে সত্য এবং তারা যা করে, সে ব্যাপারে আল্লাহ গাফিল নন। – কুরআন (২:১৪৪)   চিত্রশালা    আরও দেখুন   সৌদি আরবের মসজিদের তালিকা  মসজিদে হারাম  আল-আকসা মসজিদ   তথ্যসূত্র    বহিঃসংযোগ   বিষয়শ্রেণী:মদিনার মসজিদ বিষয়শ্রেণী:আরবীয় স্থাপত্য বিষয়শ্রেণী:৭ম শতাব্দীর মসজিদ বিষয়শ্রেণী:গম্বুজসহ মসজিদ
কুর্শা ইউনিয়ন বাংলাদেশের রংপুর বিভাগের রংপুর জেলার কাউনিয়া উপজেলার অন্তর্গত একটি ইউনিয়ন পরিষদ। এটি ২৭.১৯ বর্গকিমি (১০.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৯৬২ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২২টি।  গ্রামসমূহ ০১। আরাজি হর গবিন্দ ২। বাহাগিলী        ৩। বীর ভদ্র ৪। বিষ্ণুপুর ৫। চান্দঘাপ ৬। চন্ডিপুর ৭। ধর্ম্মেশ্বর ৮। গদাধর ৯। গোপাল ১০। গোড়াই ১১। ক্ষিদ্রা উপনঞ্চকী ১২। কূর্শা ১৩। মহেশা ১৪। পশ্চিম চান্দঘাট ১৫। পূর্ব চান্দঘাট ১৬। রঘুনাথ ১৭। রামচন্দপুর ১৮। রামকুষ্ণপুর ১৯। রামনাথ ২০।শিবু ২১। শিবু কুণন্ঠরাম ২২। শ্যামপুর  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:কাউনিয়া উপজেলার ইউনিয়ন
উইজার্ড (বৈজ্ঞানিক নাম: Rhinopalpa polynice(Cramer)) এক প্রজাতির মাঝারি আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র এবং রাইনোপালপা বর্গের অন্তর্ভুক্ত প্রজাতি।"Rhinopalpa C. & R. Felder, 1860" at Markku Savela's Lepidoptera and Some Other Life Forms এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে এই প্রজাতি তফ্‌সিল ২ এর তালিকার অন্তর্ভুক্ত।   আকার   উইজার্ড এর প্রসারিত অবস্থায় ডানার আকার ৭০-৮০মিলিমিটার দৈর্ঘ্যের হয়।Wynter-Blyth, M.A. (1957) Butterflies of the Indian Region, pg ২০৩.   উপপ্রজাতি  ভারতে প্রাপ্ত উইজার্ড এর উপপ্রজাতি হল-   Rhinopalpa polynice birmana Fruhstorfer, 1898 – Myanmarese Wizard  বিস্তার   ভারতএ (আসাম, অরুণাচল প্রদেশ, মনিপুর, মেঘালয়, নাগাল্যান্ড), এছাড়া বাংলাদেশ, মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে এদের দেখা যায়।Evans, W.H. (1927) The Identification of Indian Butterflies, pg 114.   বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ  পুরুষ প্রকারের ডানার উপরিতল উজ্জ্বল হলদে বাদামী অথবা তামাটে বর্ণের। সামনের ডানায় শীর্ষভাগ অথবা অ্যাপেক্স থেকে টর্নাস পর্যন্ত এবং পিছনের ডানায় অ্যাপেক্স থেকে টার্মেনেরর প্রায় মধ্যভাগ পর্যন্ত বিস্তৃত চওড়া কালো পটি বর্তমান। সামনের ডানা টার্মেন মধ্যভাগে গভীরভাবে অবতল (Concave) এবং ২ এবং ৬ নং শিরায় তীক্ষ্ণ ভাবে অভিক্ষিপ্ত। পিছনের ডানা ৫ নং শিরায় ছোট লেজযুক্ত এবং টর্নাস অভিক্ষিপ্ত (Projected)। পিছনের ডানায়, টার্মেনের নিচের অংশে কয়েকটি সাব-টার্মিনাল অথবা সাবমার্জিনাল কালচে ছোট ছোপ শিরামধ্যে অবস্থান করে।   স্ত্রী  স্ত্রী প্রকারের ডানার উপরিতলের চওড়া প্বার্শ-প্রান্ত পটি, অবতল টার্মেন, অভিক্ষিপ্ত অংশ, ছোট লেজ ইত্যাদি পুরুষ প্রকারেই অনুরূপ, তবে উপরিতলের বর্ণ কালচে বাদামী এবং উভয় ডানাতেই গোড়ার অংশ অথবা বেস ফ্যাকাশে বর্ণের।  স্ত্রী-পুরুষ উভয় প্রকারের ডানার নিম্নতল উভয় ডানাতেই উজ্জ্বলভাবে কর্বুরিত অর্থাৎ বিভিন্ন বর্ণের ছোপ এবং রেখা দ্বারা চিত্রিত (Variegated),- হলদে বাদামী এবং কালচে বাদামী ছোপ এবং রূপালী- নীল সরু, উজ্জ্বল রেখার দ্বারা ঘনভাবে চিত্রিত উভয় ডানার নিম্নতলে মাঝারী আকারের সাব-মার্জিনাল ওসিলি অথবা চক্ষুবিন্দুর সারি দেখতে পাওয়া যায়। চক্ষুবিন্দুগুলি শিরামধ্যে অবস্থিত। স্ত্রী প্রকারে, উভয় ডানার নিম্নতলে চওড়া হলদেটে অথবা হলদে -বাদামী ডিসকাল বন্ধনি চোখে পড়ে। শুঙ্গ তামাটে; মাথা, বক্ষদেশ এবং উদর উপরতলে হলদে-বাদামী অথবা তামেটে এবং নিম্নতলে কালচে বাদামী বর্ণের।   আচরণ  কম দেখতে পাওয়া এই প্রজাতির উড়ান দ্রুত। ভূমি থেকে বেশ খানিকটা উপরে গাছের পাতায়, পাথর, পাথুরে দেওয়াল এবং কখনো মাটিতে বসে ডানা বন্ধ ও খোলা অবস্থায় এদের রোদ পোহাতে দেখা যায়। এই প্রজাতি ভিজে মাটি, কর্দমাক্ত জমি, পাথরের ভিজে ছোপে বসে অধিকাংশ ক্ষেত্রেই ডানা বন্ধ অবস্থায় মাড-পাডল করে। কখনো কখনো মাংসাশী পশুর বিষ্ঠা, মুত্র, মরা কাঁকড়া, ব্যাঙ এবং অন্যান্য মৃত প্রানীর দেহাবশেষ, পচা ফল ইত্যাদি উৎস থেকে এদের খাদ্যরস সংগ্রহ করতে লক্ষ্য করা যায় এবং এরা ফুলের মধু ও পান করে। নিচু উচ্চতাযুক্ত বনভূমিতে আগস্ট থেকে নভেম্বর মাসে এদের ওড়াওড়ি চোখে পড়ে এবং জঙ্গল পথের দহারে প্রায়শই এদের মাংসাশী পশুর বিষ্ঠায় অবস্থান করতে দেখা যায়।   তথ্যসূত্র    বহিঃসংযোগ   বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:ভারতের প্রজাপতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১১:৪৭, ১২ মে ২০২৪ (ইউটিসি) মহানন্দপুর বিজয় স্মৃতি উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৪:২১, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মোহাম্মদ কোরবান আলী (১৪ ফেব্রুয়ারি ১৯৪৪-২ আগস্ট ২০১৬) বাংলাদেশের কুষ্টিয়া জেলার রাজনীতিবিদ, কুষ্টিয়া-১ (দৌলতপুর) আসনের সংসদ সদস্য ও প্রতিমন্ত্রী ছিলেন।   জন্ম ও প্রাথমিক জীবন  মোহাম্মদ কোরবান আলী ১৪ ফেব্রুয়ারি ১৯৪৪ সালে কুষ্টিয়া জেলার দৌলতপুর উপজেলার আল্লারদর্গায় জন্মগ্রহণ করেন।   রাজনৈতিক জীবন  মোহাম্মদ কোরবান আলী জাতীয় পার্টির ভাইস চেয়ারম্যান ও কুষ্টিয়া জেলা জাতীয় পার্টির আহ্বায়ক ছিলেন। তিনি ছিলেন সাবেক খাদ্য প্রতিমন্ত্রী। তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে কুষ্টিয়া-১ (দৌলতপুর) আসন থেকে সংসদ সদস্য নির্বাচিত হয়েছিলেন।   মৃত্যু  কোরবান আলী ২ আগস্ট ২০১৬ ঢাকার ধানমন্ডির ইডেন মাল্টিকেয়ার হাসপাতালে চিকিৎসাধীন অবস্থায় মৃত্যুবরণ করেন। তাকে কুষ্টিয়ার আল্লার দরগাহ এলাকার পারিবারিক কবরস্থানে সমাহিত করা হয়   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
এম-৩১১ (মিশিগান হাইওয়ে) যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি ১৩.৬০০ মাইল (২১.৮৮৭কি.মি.) লম্বা। এটি দক্ষিণে বুর্লিংটনের এম-৬০ থেকে উত্তরে ইমিট টাউনশিপের আই-৯৪ এর এক্সিট ১০৪ পর্যন্ত বিস্তৃত। যদিও রাস্তাটিকে পূর্বেও ট্রাঙ্কলাইন মহাসড়ক হিসেবে বিবেচনা করা হতো, অলিখিতভাবে। পরবর্তিতে ১৯৯৮ সালের ১ অক্টোবর লিখিত ভাবে রাস্তাটিকে ট্রাঙ্কলাইন মহাসড়ক হিসেবে গন্য করা হয়।   রাস্তার বিবরণ  থাম্ব|বাম|এম-৩১১ সাইন |alt=A highway sign alongside the road on a snowy day. এম-৩১১ রাস্তাটি এম-৬০ থেকে আই-৯৪ পর্যন্ত বিস্তৃত। বুলিংটন শহরে এম-৩১১ কে মার্শাল স্ট্রিট বলা হয়। কিউ ড্রাইভ থেকে ও ড্রাইভ পর্যন্ত এলাকায় একটা হালকা মোড় নেয় রাস্তাটি। তাছাড়া এন ড্রাইভ এ এসে এম-৩১১ উত্তরদিকে ঘুরে যায়। ডি ড্রাইভের কাছে, রাস্তাটি হাইড লেক অতিক্রম করে। এম-৩১১ কালামাজু রিভার অতিক্রম করে আই-৯৪ এর একটু দক্ষিণে। পুরো রাস্তাটিই একটি দুই-লেন বিশিষ্ট গ্রাম্য মহাসড়ক, যা কিনা বনজঙ্গল এবং কৃষিজমি ভেদ করে চলে। যদিও রাস্তাটি জাতীয় মহাসড়ক ব্যবস্থার অংশ নয়।    ইতিহাস  এম-৩১১ রাস্তাটি ১ অক্টোবর, ১৯৯৮ সালে গভর্নর জন এনলার তৈরী করেন। আসল রাস্তাটি ছিল আই-৯৪ থেকে রেইমন্ড অ্যাভিনিউ পর্যন্ত। এটি রেইমন্ড অ্যাভিনিউ হয়ে ইমিট স্ট্রিট এ পৌছাত, পূর্ব কপার অ্যাভিনিউতে পৌছানোর পূর্বে। কপার অ্যাভিনিউতে এন-৩১১ এন ড্রাইভ হয়ে পূর্বদিকে ১১ মাইল রোড পর্যন্ত চলতে থাকে। সেখানে এটি ১১ মাইল রোড থেকে বুর্লিংটনের এম-৬০ পর্যন্ত বিস্তৃত। তারপর রাস্তাটি ক্যালহাউন কাউন্টির অধিভুক্ত হয়। এই বাদ দেওয়া অংশটি একটি ইউ-টার্ন তৈরী করেছে। ডিসেম্বর, ২০০৯ থেকে রাস্তাটি সাইন করা জমি হিসেবে।   মূখ্য অংশবিশেষ    তথ্যসূত্র    বহিঃসংযোগ    M-311 at Michigan Highways  Rationalization process at Michigan Highways  M-311  at CanHighways.com  বিষয়শ্রেণী:মিশিগান রাজ্যের মহাসড়ক বিষয়শ্রেণী:মিশিগান অঙ্গরাজ্যের মহাসড়ক
উত্তরপ্রদেশ বিধানমণ্ডল হলো ভারতের উত্তরপ্রদেশ রাজ্যের দ্বিকক্ষ বিশিষ্ট আইনসভা। আইনসভাটি গঠিত হয়েছে:   উত্তরপ্রদেশের রাজ্যপাল,  উত্তরপ্রদেশ বিধান পরিষদ, উচ্চকক্ষ এবং  উত্তরপ্রদেশ বিধানসভা, নিম্নকক্ষ নিয়ে।  দপ্তরনেতাথেকেরাজ্যপালফ্রেমহীন|246x246পিক্সেলআনন্দীবেন প্যাটেল২৯ জুলাই ২০২৯মুখ্যমন্ত্রীফ্রেমহীন|285x285পিক্সেলযোগী আদিত্যনাথ১৯ মার্চ ২০১৭উপমুখ্যমন্ত্রী ১ ব্রজেশ পাঠক২৫ মার্চ ২০২২উপমুখ্যমন্ত্রী ২ফ্রেমহীন|202x202পিক্সেলকেশব প্রসাদ মৌর্য১৯ মার্চ ২০২২বিধান পরিষদের চেয়ারম্যানকুনওয়ার মানবেন্দ্র সিং৩১ জানুয়ারী ২০২১বিধানসভার অধ্যক্ষ সতীশ মহানা২৯ মার্চ ২০২২বিধান পরিষদের ডেপুটি চেয়ারম্যানখালিবিধানসভার উপাধ্যক্ষপরিষদীয় নেতা (বিধান পরিষদ)ফ্রেমহীন|201x201পিক্সেলকেশব প্রসাদ মৌর্য (উপমুখ্যমন্ত্রী)১১ আগস্ট ২০২২পরিষদীয় নেতা (বিধানসভা)ফ্রেমহীন|285x285পিক্সেলযোগী আদিত্যনাথ (মুখ্যমন্ত্রী)১৯ মার্চ ২০১৭পরিষদীয় উপনেতা (বিধান পরিষদ) -পরিষদীয় উপনেতা (বিধানসভা) ব্রজেশ পাঠক (উপমুখ্যমন্ত্রী)২৫ মার্চ ২০২২বিধান পরিষদের বিরোধী দলনেতালালবিহারী যাদব২৭ মে ২০২২বিধানসভার বিরোধী দলনেতাফ্রেমহীন|275x275পিক্সেলঅখিলেশ যাদব২৬ মার্চ ২০২৩  বিষয়শ্রেণী:দ্বিকক্ষবিশিষ্ট আইনসভা বিষয়শ্রেণী:ভারতের রাজ্য আইনসভা
রোয়াইলবাড়ি দুর্গ বা কোটবাড়ী দুর্গ নেত্রকোণা জেলার কেন্দুয়ায় অবস্থিত একটি প্রাচীন দুর্গ ও বাংলাদেশের অন্যতম একাধিক প্রত্নতাত্ত্বিক স্থাপনার সমাহার। এটি ‘কোটবাড়ী দুর্গ’ নামেও পরিচিত। প্রাচীন রোয়াইলবাড়ি দুর্গের স্থাপনা হিসেবে বর্তমানে ছাদবিহীন কিছু ইমারত অবশিষ্ঠ রয়েছে। এটি বেতাই নদীর তীরে কেন্দুয়া উপজেলা সদর থেকে ১৩ কিলোমিটার দক্ষিণ-পশ্চিমে রোয়াইলবাড়ী আমতলা ইউনিয়নে অবস্থিত।  ইতিহাস thumb|রোয়াইলবাড়ি দূর্গ মানচিত্র রোয়াইলবাড়ি দুর্গের নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।  দুর্গটি সংরক্ষিত ঘোষণার পর ১৯৯১-৯৩ সালে প্রত্নতত্ত্ব অধিদপ্তর এখানে খননকাজ পরিচালনা করে ও দুর্গের ধ্বংসাবশেষ ছাড়াও দুটি ঢিবি আবিষ্কার করে। অনেকেই মনে করেন, সুলতান আলাউদ্দিন হুসেন শাহ্-এর পুত্র নছরত শাহ্‌, এ অঞ্চলে বসবাসের সময় দুর্গটি তৈরি/সম্প্রসারণ করেন। পরবর্তিতে ঈশা খাঁ ও তার পরবর্তি শাসকের আমলেও দুর্গে ব্যাপক সম্প্রসারণের কাজ করা হয়।  অবকাঠামো ও স্থাপনাসমূহ  ৪৬ একর জমির উপর অবস্থিত পুরো দুর্গটি পূর্ব-পশ্চিম দিকে লম্বা ও প্রাচীর দ্বারা বিভক্ত। দূগের প্রাচীর নির্মাণে ইট ব্যবহার করা হয়েছে। এছাড়াও, দুর্গে রয়েছে পাঁচটি পুকুর, একটি প্রধান দরজা, বেশ কিছু প্রবেশদ্বার, সীমানা প্রাচীর এবং প্রাকৃতিক প্রাচীর ছাড়াও বেশকিছু প্রাচীন স্থাপনার ধ্বংসাবশেষ। খননকাজ পরিচালনাকালে এখানে প্রাচীন ইটের ভংগ্নাংশ, মৎপ্রাত্র, মূর্তি ও মূল্যবান কিছু পরাকীর্তি আবিষ্কৃত হয়েছে। দুর্গে রয়েছে বাংলাদেশ প্রত্নতত্ত্ব অধিদপ্তর কর্তৃক ঘোষিত চারটি প্রত্নতাত্ত্বিক স্থাপনা।   বার দুয়ারী ঢিবি   রোয়াইলবাড়ি দুর্গের চারটি স্থাপনার মধ্যে অন্যতম এটি। বার দুয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে। বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।   বুরুজ ঢিবি   রোয়াইলবাড়ি দুর্গের চারটি স্থাপনার মধ্যে দ্বিতীয় প্রধান স্থাপনা এটি। বুরুজ ঢিবিটি রোয়াইলবাড়ি দুর্গের সীমানা প্রাচীরের ভেতর উত্তরাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি ইমারতের ধ্বংসাবশেষ।   ছাদবিহীন পুরাতন ইমারত   রোয়াইলবাড়ি দুর্গের চারটি স্থাপনার মধ্যে এটি একটি গুরুত্বপূর্ণ স্থাপনা। এটাতে মোট পাঁচটি কক্ষ রয়েছে। সাম্প্রতিককালের প্লাস্টার দেবার কারণে স্থাপনাটি খারাপভাবে ক্ষতিগ্রস্ত হয়েছে।    কবরস্থান রোয়াইলবাড়ি দুর্গের আরেকটি স্থাপনা হচ্ছে এর অভ্যন্তরে অবস্থিত কবরস্থানের স্থাপনা। এটিকে নিয়ামত বিবির মাজার ও ডেঙ্গু মিয়ার সমাধি হিসেবে উল্লেখ করা হয়েছে। বর্তমানে এখানে একটি বাঁধাই করা সুড়ঙ্গের অবশেষ টিকে রয়েছে।  চিত্রশালা  তথ্যসূত্র  বিষয়শ্রেণী:বাংলাদেশের স্থাপত্য বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:নেত্রকোণা জেলার প্রত্নতাত্ত্বিক স্থাপনা
প্রেমাংশু বসু (১৭ সেপ্টেম্বর, ১৯২৫ - ২৯ ফেব্রুয়ারি, ২০০০) ছিলেন বাংলা চলচ্চিত্র ও নাট্যজগতের বিশিষ্ট অভিনেতা।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ২৩৯-২৪০,  সর্বক্ষণের নাট্যকর্মী তিনি কলকাতার শ্রীমঞ্চ নাট্যসংস্থার প্রতিষ্ঠাতা ছিলেন।  জন্ম ও প্রারম্ভিক জীবন প্রেমাংশু বসুর জন্ম  ব্রিটিশ ভারতের অধুনা পশ্চিমবঙ্গের কলকাতার পাইকপাড়ায়। পিতা নারায়ণচন্দ্র বসু পেশায় চিকিৎসক হয়েও ছিলেন নাট্যকার। তার লেখা স্টার থিয়েটারের মঞ্চ সফল নাটক দুটি হল "কুরুক্ষেত্র" ও "বীর হামবীর"। এঁদের আদি নিবাস ছিল অধুনা দক্ষিণ চব্বিশ পরগনার প্রাচীন জনপদ  বহড়ুতে।  প্রেমাংশু ছাত্রাবস্থায় ষোল বৎসর বয়সে "কেদার রায়" নাটকে প্রথম মঞ্চে আসেন। ম্যাট্রিক পাশ করার পর তিনি চার বছর এক ইলেকট্রিক কোম্পানিতে কাজ করেন।  কর্মজীবন তারপর থেকে তিনি সারাজীবন সর্বক্ষণের নাট্যকর্মী হয়ে যান। ১৯৪৭ খ্রিস্টাব্দের ৩ নভেম্বর তিনি 'শ্রীমঞ্চ' নামে এক নাট্যসংস্থা প্রতিষ্ঠা করেন। প্রথমদিকে যাদের সঙ্গে পান, তারা ছিলেন কালিপ্রসাদ মুখোপাধ্যায়, মনুজচন্দ্র সর্বাধিকারি। পরবর্তীতে সংস্থায় যারা অভিনয় করেন তাদের মধ্যে অন্যতম শিল্পীরা ছিলেন গীতা দে, মমতা চট্টোপাধ্যায়, কেতকী দত্ত। সংস্থায় তার সহযোগী ছিলেন গণেশ মুখোপাধ্যায়। 'শ্রীমঞ্চ' নাট্যসংস্থা থেকে তিনি যে সমস্ত নাটক প্রযোজনা করেন সেগুলি হল, 'যাযাবর', 'শেষের কবিতা', 'পাণ্ডব গৌরব', 'করিওলেনাস', 'মালিনী ও অরূরতন', 'আকাশবিহঙ্গী', নূরজাহান', 'য্যায়সা কা ত্যায়সা' ইত্যাদি। ১৯৫৩ খ্রিস্টাব্দে তিনি পেশাদার হিসাবে  স্টার থিয়েটারে  যোগ দেন এবং একাদিক্রমে একুশ বৎসর যুক্ত থাকেন। ১৯৭৪ খ্রিস্টাব্দে 'প্রজাপতি' নাটকে অভিনয়ের সূত্রে স্বল্পকাল মিনার্ভা থিয়েটারে এবং শেষে বিশ্বরূপায় কাজ করেন। ১৯৮৩ খ্রিস্টাব্দ হতে প্রায় আট বৎসর  সৌমিত্র চট্টোপাধ্যায়ের 'রাজকুমার' নাটকে অভিনয়ের জন্য 'কাশী বিশ্বনাথ মঞ্চ'-এ কাটিয়ে আবার বিশ্বরূপায় ফিরে আসেন। এখানে তারই নির্দেশনায় মঞ্চস্থ হয়- 'স্বরলিপি' ও 'সূর্যমুখী'। রঙ্গালয়ের বাইরে আমন্ত্রিত অভিনয়ের তিনি নাট্যাচার্য শিশিরকুমারের সঙ্গে "আলমগীর" নাটকে অভিনয় করেন। পেশাদার মঞ্চে তার অভিনীত নাটকগুলি হল-  শ্যামলী  পরিণীতা  শ্রীকান্ত-রাজলক্ষ্মী  দাবি  জনপদবধূ  জয়জয়ন্তী  রামধাক্কা প্রেমাংশু বসু কিছু বাংলা চলচ্চিত্রেও অভিনয় করেছেন। সেগুলি হল -  কেরানীর জীবন (১৯৫৩)  চাঁপাডাঙার বৌ (১৯৫৪)  উপহার (১৯৫৫)  শ্যামলাল-এর চরিত্রে  শাপমোচন (১৯৫৫)  কুহক (১৯৬০)  পূরবী   প্রিয়তমা  নায়ক (১৯৬৬)ছবিতে বামপন্থী ট্রেড ইউনিয়ন লিডার বীরেশের চরিত্রে  বিন্দুর ছেলে (১৯৭৩)  বাঞ্ছারামের বাগান (১৯৮০)  ১৯৬৭ খ্রিস্টাব্দে আরো অনেকের সঙ্গে পশ্চিমবঙ্গ নাট্য আকাদেমি তাকে সংবর্ধিত করে।  মৃত্যু বাংলা নাট্যমঞ্চের নিরলস কর্মী প্রেমাংশু বসু ২০০০ খ্রিস্টাব্দের ২৯ ফেব্রুয়ারি কলকাতায় প্রয়াত হন।  তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:পশ্চিমবঙ্গের অভিনেতা বিষয়শ্রেণী:বাঙালি থিয়েটার ব্যক্তিত্ব বিষয়শ্রেণী:ভারতীয় মঞ্চ অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনয়শিল্পী
গুনাহার ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হলো ৫০.১০.৩৩.৫৪।   ইতিহাস  গুনাহার ইউনিয়ন ১৯৭৬ সালে গঠিত হয়।   ভৌগোলিক অবস্থান ও আয়তন  গুনাহার ইউনিয়নের মোট আয়তন ১৮.০৯ বর্গকিলোমিটার।   প্রশাসনিক এলাকা  গুনাহার ইউনিয়ন একাধিক মৌজা ও গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত। গ্রামসমূহ হলো:  ১নং ওয়ার্ড - আটইল, কৈগাড়ি, জাড়ই, বড় নিলাহালি, বেড়াগ্রাম, শরম।  ২নং ওয়ার্ড - ছাতনী, তালুচ, পাঁচোষা।  ৩নং ওয়ার্ড - চন্ডিমন্ডপ, ছোট করমজি, ঝাজিরা, ডাংগাপাড়া, রঘুবংশপুর।  ৪নং ওয়ার্ড - আমঝুপি, গুনাহার, পালকুড়ি, ভান্ডুরিয়া।  ৫নং ওয়ার্ড - কামারু, কাজীগাড়ি, বেলহট্টি, পুকুরগাছা, সিংগা।  ৬নং ওয়ার্ড - অর্জুনগাড়ি, কুরাহার, কেউত, ছোট বেড়া গ্রাম, সুহলি।  ৭নং ওয়ার্ড - উনাহাত, ভাটাহার, সিংড়া, সূর্যতা।  ৮নং ওয়ার্ড - খাগড়া, দামকুড়ি, পোওতা, মেরাই।  ৯নং ওয়ার্ড - পাওগাছা, দোঁছিয়া, ভাতহান্ডা, নূরপুর।   জনসংখ্যা  ২০১১ সালের আদমশুমারি অনুযায়ী গুনাহার ইউনিয়নের মোট জনসংখ্যা ছিল ৩০৫৮৬ জন।   শিক্ষা ও সংস্কৃতি  গুনাহার ইউনিয়নের গড় সাক্ষরতা হার ৫০.০%। এর মধ্যে নারী শিক্ষার হার ৪৫.৬% এবং পুরুষ শিক্ষার হার ৫৪.৮%।   অর্থনীতি ও যোগাযোগ  গুনাহার ইউনিয়নের অর্থনীতি প্রধানত কৃষি নির্ভর।  জনপ্রতিনিধি  গুনাহার ইউনিয়নের বর্তমান চেয়ারম্যান নূর মোহাম্মাদ আবু তাহের।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রাজশাহী বিভাগ   তথ্যসূত্র   বহিঃসংযোগ  গুনাহার ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:বগুড়া জেলা
ঢোঁড়াই চরিত মানস হল বিশিষ্ট কথাসাহিত্যিক সতীনাথ ভাদুড়ীর লেখা একটি উপন্যাস। দু’টি "চরণ" অর্থাৎ খণ্ডে বিভক্ত এই উপন্যাসটির প্রথম চরণ ১৯৪৯ সালে এবং দ্বিতীয় চরণ ১৯৫১ সালে কলকাতার বেঙ্গল পাবলিশার্স থেকে প্রকাশিত হয়েছিল।কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭), অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪ ১৯৭৪ সালে এই উপন্যাসের গঙ্গাধর মধুকর কৃত হিন্দি অনুবাদ প্রকাশিত হয়।"গ্রন্থপঞ্জি", ভারতীয় সাহিত্যকার পুস্তকমালা: সতীনাথ ভাদুড়ী, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০ এই উপন্যাসের পটভূমি বিহারের জিরনিয়া শহরের অদূরে তাৎমাটুলি। জাতে তাঁতি এই তাৎমাদের বৃত্তি ঘরামি ও কুয়োর বালি ছাঁকা। পাশের ধাঙ্গড়টুলিতে বড়ো হওয়া পরিত্যক্ত অনাথ বালক ঢোঁড়াই এই উপন্যাসের নায়ক। স্বাধীনতা আন্দোলনের শেষ পর্বের প্রেক্ষাপটে রচিত এই উপন্যাসে লেখক নায়ক ঢোঁড়াইকে করে তুলেছেন রামচন্দ্রের আধুনিক সংস্করণ। রাজনৈতিক চেতনা সমাজের নিচুতলায় প্রবেশ করে কীভাবে মানুষের দৃষ্টিভঙ্গি বদলে দেয় এবং ঢোঁড়াইকে "রামায়ণজী"-তে পরিণত করে, তা-ই এই উপন্যাসের উপজীব্য। শিশিরকুমার দাশের মতে, "এই কাহিনীতে অন্তর্লীন হয়ে আছে তুলসীদাসের রামচরিতমানস। রাজনীতি ও সমাজ পরিবর্তন ও সমাজের অন্ত্যজ মানুষের বিশ্বস্ত রূপায়ণ এবং রামচরিতমানসের সঙ্গে আধুনিক কাহিনীর অন্তর্বয়ন এই তিনদিক থেকে এই আখ্যান বাংলা সাহিত্যের শ্রেষ্ঠ রচনাগুলির অন্যতম।"সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০  তথ্যসূত্র  বিষয়শ্রেণী:১৯৪৯-এর উপন্যাস বিষয়শ্রেণী:১৯৫১-এর উপন্যাস বিষয়শ্রেণী:সতীনাথ ভাদুড়ীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার ভারতীয় উপন্যাস
কাজলি (বৈজ্ঞানিক নাম: Ailiichthys punctata) (ইংরেজি: Jamuna ailia) Schilbeidae পরিবারের Ailiichthys গণের একটি স্বাদুপানির মাছ।   বিবরণ  এরা আকারে ছোট ধরনের চ্যপ্টা মাছ এটি মিষ্টি জলের মাছ, যার দৈঘ্য প্রায় ১০ সেন্টিমিটার। এই মাছ সাধারণত নদী, খাল এবং বিল এ পাওয়া যায়। তবে কাজলি মাছ পুকুর এ চাষ করা যায় না।   বিস্তৃতি  যা সচরাচর ভারত, বাংলাদেশ, পাকিস্তান, প্রভৃতি দেশের স্থানীয় মাছ হিসেবে পরিচিত।http://en.bdfish.org/2011/06/jamuna-ailia-ailiichthys-punctata-day-1872/   বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।কাজলি মাছ বাংলাদেশের বরকল উপজেলা,রাঙ্গামাটি পার্বত্য জেলায় সবচেয়ে বেশি পাওয়া যায়।    আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:স্বাদু পানির মাছ বিষয়শ্রেণী:এশিয়ার মাছ
ঢাকা প্রিমিয়ার ডিভিশন ক্রিকেট লিগের প্রথম আসর এটি যা ২০১৮-১৯ মৌসুমে অনুষ্ঠিত হয়। টুর্নামেন্টটি ২৫ ফেব্রুয়ারি শুরু হয়ে ৪ মার্চে শেষ হয়। ঢাকা প্রিমিয়ার ডিভিশন ক্রিকেট লিগ ২০১৮-১৯ শুরুর আগে এটি অনুষ্ঠিত হয়। টুর্নামেন্টের ফাইনাল শেরে বাংলা জাতীয় ক্রিকেট স্টেডিয়ামে অনুষ্ঠিত হয় । টুর্নামেন্টের টাইটেল স্পন্সর ছিল ওয়ালটন। অংশগ্রহণকারী দল অংশগ্রহণকারী দলগুলো হল :  ঢাকা আবাহনী ক্রিকেট দল  বাংলাদেশ ক্রীড়া শিক্ষা প্রতিষ্ঠান ক্রিকেট দল ব্রাদার্স ইউনিয়ন ক্রিকেট দল গাজী গ্রুপ ক্রিকেটার্স খেলাঘর সমাজ কল্যাণ সমিতি লিজেন্ডস অব রূপগঞ্জ মোহামেডান স্পোর্টিং ক্লাব ক্রিকেট দল প্রাইম ব্যাংক ক্রিকেট ক্লাব প্রাইম দোলেশ্বর স্পোর্টিং ক্লাব শেখ জামাল ধানমন্ডি ক্রিকেট দল শাইনপুকুর ক্রিকেট ক্লাব উত্তরা স্পোর্টিং ক্লাব  ফাইনাল প্রাইম দোলেশ্বর স্পোর্টিং ক্লাবকে ২৪ রানে হারিয়ে শিরোপা জিতে শেখ জামাল ধানমন্ডি ক্রিকেট ক্লাব।  তথ্যসূত্র  বিষয়শ্রেণী:ঢাকা প্রিমিয়ার ডিভিশন ক্রিকেট লিগ বিষয়শ্রেণী:২০১৯-এ বাংলাদেশী ক্রিকেট বিষয়শ্রেণী:২০০০-০১ থেকে বাংলাদেশের ক্রিকেট মৌসুম
উইলিয়াম ফেলোস (c. ১৭২৬ – ১০ ফেব্রুয়ারি ১৮০৪) একজন ইংরেজ রাজনীতিবিদ ছিলেন।   জীবন  রামসে অ্যাবে, হান্টিংডনশায়ারের কুলসন ফেলোসের ছেলে এবং তার স্ত্রী, ইউরেনিয়া হারবার্ট, উইলিয়াম ফেলোস ১৭৪৪ সালে সেন্ট জনস কলেজ, কেমব্রিজে ১৭ বছর বয়সে ম্যাট্রিকুলেশন করেন।  ফেলোস ১৭৬৮ সালে Ludlow সদস্য হিসাবে সংসদে প্রবেশ করেন: তার মায়ের ভাই, হেনরি হারবার্ট, পোভিসের প্রথম আর্ল, তাকে তার স্থানীয় আগ্রহের সাথে বিনা প্রতিদ্বন্দ্বিতায় নিয়ে আসেন। তিনি সাধারণত অগাস্টাস ফিটজরয়, গ্রাফটনের তৃতীয় ডিউক এবং লর্ড নর্থের প্রশাসনকে সমর্থন করেছিলেন। তিনি ১৭৭৪ সালের সাধারণ নির্বাচনে দাঁড়াননি। তিনি ১৭৭৯ সালে কেমব্রিজশায়ার এবং হান্টিংডনশায়ারের উচ্চ শেরিফ ছিলেন  ফেলোস ১৮০৪ সালের ১০ ফেব্রুয়ারি লন্ডনের গ্রোসভেনর স্ট্রিটে মারা যান।  তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:ফেলোস পরিবার বিষয়শ্রেণী:জন্মের সাল অনিশ্চিত বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৮০৪-এ মৃত্যু